## Lisa 1

# Tehniline kirjeldus

## Mõisted ja lühendid

|  |  |
| --- | --- |
| **Mõiste/Lühend** | **Kirjeldus** |
| SKA | Sotsiaalkindlustusamet |
| TEHIK | Tervise ja Heaolu Infosüsteemide Keskus |
| SKAIS1 | Sotsiaalkaitse infosüsteemi vana rakendus  |
| SKAIS2 | Sotsiaalkaitse infosüsteemi uus rakendus (hõlmab Ametnikurakendust ja Iseteenindust) |
| eBS | Majandustarkvara Oracle E-Business Suite |

## Ülevaade

SKA-s toimub hüvitiste arvestamine infosüsteemis SKAIS2 ning väljamaksmine läbi infosüsteemi eBS. Osade hüvitiste brutosummad arvutatakse infosüsteemis SKAIS1, misjärel need kantakse SKAIS2-e, kus toimub maksude ja muude kinnipidamiste arvestus.

Maksete protsess on keeruline, protsessidega seotud tehnoloogia kohati vananenud ning selle jõudlus piiripealne. Vanaduspensioniealiste tulumaksuerisuse jõustumisega kaasnesid SKAIS2 ulatuslikud muudatused, mistõttu on süsteemis välja arendatud peamised töövood ning mitmed alternatiivvood toimivad WAR lahendustel.

Süsteemi jõudlus peab tagama kiire ja sujuva väljamakseprotsessi ka suurema koormuse korral. Perehüvitiste üle toomisel OT-st peab süsteem (nii SKAIS2 kui ka eBS) olema jätkuvalt võimeline toimima ettenähtud jõudluses ning maksed tekkima ning jõudma väljamaksmisele vähemalt senises ajaraamis ehk öine kohustuste agregeerimine/arvestus peab lõppema hiljemalt kell 09:00 hommikul.

## Lepingu eesmärk

Lepingu eesmärk on kaardistada kitsaskohad ja optimeerida SKAIS2 massmaksete protsessi, et saavutada:

* tehniliselt sujuv, kiire ja korrektne väljamaksete ettevalmistus;
* manuaalse töö vähendamine;
* süsteemi hooldatavuse ja laiendatavuse parandamine tehnilise võla vähendamise kaudu.

## Tellitavad tööd

Lepinguga tellitakse järgmised tööd eesmärkide saavutamiseks:

* Massmaksete protsessi kitsaskohtade ja manuaalse töö analüüsiga jätkamine ning etapp 1 lahendusettepanekute detailne analüüs vastavalt Tellija prioriteetidele;
* SKAIS2 eBS liidese optimeerimise tööd;
* SKAIS2 arvestuse taustaprotsessides toimuvate tõrgete tekkimisel nende uurimine ja lahenduste väljapakkumine.

## Tööprotsess ja tulemid

Järgnevalt täpsustatakse täitjaga sõlmitud lepingus kirjeldatud tingimusi tööprotsessi, dokumenteerimise, töökorralduse, testimise ja mittefunktsionaalsete nõuete osas.

### Tööprotsess

* + 1. Tööraamistik peab tuginema etapiviisilisele planeerimisele, võimaldades arendusmeeskonna prioriteete jooksvalt muuta;
		2. Tööraamistik peab võimaldama süsteemset ülevaadet iga kokkulepitud töö saavutustest;
		3. Tööraamistik peab võimaldama arendusmeeskonna tulemuslikkuse (kasvu) jälgimist ajas;
		4. Tööraamistik peab tagama, et arendusmeeskond tegeleb omal initsiatiivil enda tulemuslikkuse parandamisega ja parendusettepanekute esitamisega.
		5. Täpsem protsess lepitakse kokku tööde käigus.

### Dokumentatsioon

Vastavalt alapunktis 4 kirjeldatud skoobile tuleb töö käigus luua ja täiendada SKAIS2 dokumentatsiooni, milleks on minimaalselt:

* + 1. Funktsionaalsuse ja äriprotsesside kirjeldused kokkulepitud kujul (nt BPMN standard, diagrammid ja kirjeldused Confluence’is) koos ärireeglitega, mida peab olema hiljem võimalik täiendada järgnevates etappides lisanduva funktsionaalsuse alusel ning siduda tervikliku protsessi- ja ärireeglite kirjeldusega.
		2. Tehniline dokumentatsioon (nt paigaldusjuhendid, Confluence keskkonnas).
		3. Andmemudel.
		4. Dokumentatsiooni täpsed liigid ja sisu formaat lepitakse kokku tööde käigus, kuid see peab vastama minimaalselt järgnevatele nõuetele: [Nõuded arendusprojektide dokumentatsioonile SKAISi näitel - SKAIS2 - Sotsiaalministeeriumi wiki](https://wiki.sm.ee/spaces/SKAIS2/pages/276510833/N%C3%B5uded%2Barendusprojektide%2Bdokumentatsioonile%2BSKAISi%2Bn%C3%A4itel).

### Töökorraldus

Projekti töökorraldus toetub kodukorrale. Täitja peab tagama piisava kaasamise ja ülevaadete andmise Tellijale.

* + 1. **Tööde üleandmine**

Arendustööde lähtekoodi tarne toimub pideva integreerimise (continuous integration) teel. Tööde järjekord, üleandmise aeg ja UAT tagasiside andmise aeg lepitakse kokku tööde käigus taasesitamist võimaldavas vormis (Tellija ja Täitja poolt).

Töö üleandmisel kontrollib Tellija üle töö nõuetekohasuse ning annab vajadusel tähtaja töö parandamiseks.

Täitja teab, et tellija võib igat üle antud funktsionaalsust paigaldada toodangusse ning täitja peab tagama, et lõplikult valmimata funktsiooni protsessid on võimalik toodangust välja lülitada (feature flags). Funktsioonide sisse-välja lülitamise võimekus lepitakse Tellija ja Täitja vahel kokku tööde käigus.

### Nõuded automaattestimisele

Automaattestimise nõuete täitmisel tuleb lähtuda nõuetest, mis on leitavad siit: [Automaattestide nõuded](https://tehik.ee/arendusjuhendid).

Testidega kaetakse serveripoolne ja kasutajaliidese kood. Kaetavuse kontrolliks ja raporteerimiseks seatakse Tellija koodihoidla keskkonnas (Gitlab) üles pideva integratsiooni töövoog, mis seadistatakse koos toimima SonarQube koodi ja testide kaetavuse analüsaatoriga.

Automaattestid peavad üle antavas lähtekoodis continuous-integration’i töövoo edukalt läbima. Samuti peab Täitja hoolt kandma, et varasemalt loodud testid jäävad töö lõpetamisel edukalt läbitavateks. Nõuete muutumisel peab Täitja viima testid vastavusse uute nõuetega või need eemaldama, kui selliseid nõudeid enam ei eksisteeri.

### Koormustestimised

* + 1. Iseteenindus peab toetama paralleelset minimaalselt 200 päringut (siinkohal on oodatav arendajapoolne hinnang, kas see on piisav päringute maht, vajadusel tõsta arvu).
		2. API teenustele ning keskmine päringu teenindamise aeg ei tohi olla suurem kui 2 sekundit.

Nõude täitmise kontrolliks tuleb luua koormustestid. Koormustestide tegemine lepitakseTellija Täitja poolt kokku tööde käigus.

Nõudest eraldi tuleb vaadelda staatiliste failide allalaadimist – need tuleb http serveris puhverdada.

### Mittefunktsionaalsed nõuded

Mittefunktsionaalsete nõuete täitmisel tuleb lähtuda järgnevast:

* + 1. Uue funktsionaalsuse loomisel tuleb lähtuda raamlepingus ja selle lisades kirjeldatud nõuetest.
		2. Täpsemad mittefunktsionaalsed nõuded, millest lähtuda on leitavad siit: [Mittefunktsionaalsed nõuded](https://tehik.ee/arendusjuhendid)

### Tulemid

Valminud tööde tulemid antakse üle hiljemalt tööde teostamise tähtajaks üleandmise-vastuvõtmise aktiga, tööde tulemid peavad sisaldama:

* + 1. Viiteid dokumentatsioonile Confluence’is;
		2. Viited tehtud töödele (Jira piletitena);
		3. Viiteid koodile GitLabis.

## Tööde teostamise tähtaeg

## Kõikide eelnevalt kirjeldatud tööde üleandmise (so Jira piletid "Ready for AT" ja toodangu keskkonda paigaldatav kvaliteetne lähtekood) lõpptähtaeg on 30.04.2026.

## Tööde üleandmisele järgneb tellija poolne tööde testimine mõistliku aja jooksul ja vajadusel täitja poolne paranduste tegemine üle antud töödes, kui testimise käigus ilmneb, et tööd ei ole lõpptähtajaks teostatud nõuetekohaselt.

## Tellijal on õigus pikendada tööde üleandmise tähtaega kui ilmneb tööde ajakavas täitjast sõltumatuid olulisi viivitusi.